തൊണ്ണൂറുകളിലെ പ്രണയം വേറിട്ട പ്രമേയവുമായി നേരും നുണയും അനിമേഷന് വീഡിയോ കൊച്ചി: തൊണ്ണൂറു കാലഘട്ടത്തിലെ പ്രണയം വ്യത്യസ്തമായ രീതിയില് അവതരിപ്പിച്ചിട്ടുള്ള നേരും നുണയുടെ അനിമേഷന് വീഡിയോ പുറത്തിറങ്ങി. ചലച്ചിത്ര താരം നൂറിന് ഷെരീഫിന്റെ യൂട്യൂബ് ചാനലിലൂടെയാണ് മോഷന് വീഡിയോ പുറത്തിറങ്ങിയിരിക്കുന്നത്. ചലച്ചിത്ര താരങ്ങളായ നൂറിന് ഷെരീഫും അഖില് സാം വിജയിയും മുഖ്യ കഥാപാത്രങ്ങളായി എത്തിയ നേരും നുണയും ഒരുക്കിയിരിക്കുന്നത് ചലച്ചിത്ര സംവിധായകന് ശരത് ജി മോഹന് ആണ്. അനന്തു എസ് കുമാര് ഇല്ലുസ്ട്രേഷന്സ് ചെയ്തിരിക്കുന്ന നേരും നുണയ്ക്കും ഐഡന്റ് ലാബ്സിന്റെ കീഴില് ശരത് വിനു മോഷന് ഗ്രാഫിക്സ് ഒരുക്കിയിരിക്കുന്നു. എഡിറ്റിങ് റെക്സണ് ജോസഫ്. ആല്ബിന്റേതാണ് മ്യൂസിക്. പ്രണയത്തിന്റെ മറ്റൊരു മുഖത്തെ വരച്ചു കാട്ടുന്ന നേരും നുണയും ഇതിനോടകംതന്നെ നിരവധി പേരാണ് പങ്കുവച്ചിട്ടുള്ളത്.